als_Latn dik_Latn sag_Latn
Asport- Përzihen edhe njëherë kartat për Elseid Hysaj. Ndërkohe që të gjitha mediat po spekullonin takimet e fundit për transferimin e tij drejt Lazios, presidenti i Empoli Fabrizio Corsi ka deklaruar se për momentin nuk ka asnjë ofertë zyrtare për talentin shqiptar dhe se ai do të konsideronte shitjen e 19-vjecarit vetëm në formën e bashkëpronësisë.
“Nuk kam folur asnjëherë me Lazion për Hysaj. E vetmja mënyrë që mund ta shes talentin tonë është me bashkëpronësi. Personalisht nuk kam dëgjuar asnjë nga Lazio që të flasë për Hysaj. Di që shqiptari është në listen e 2 ekipeve të Serie A. Me Lotiton kam një marrëdhënie të respektueshme, por deri tani mesa duket nuk ka pasur kohë të flasë me mua. Çmimi i Hysaj? Lexoj nëpër gazeta cmimin e tij në merkato, por ajo që mund të them është që në fund, nëse ka një oferte të rëndësishme do ta pranoj, por vetem në formën e bashkëpronësisë”.
19-vjecari shkodran është një nga zbulimet e Serie B dhe Gianni De Biasit këtë sezon, dhe paraqitjet e tij shumë të mira kanë rënë në syrin e klubeve italiane të Serie A të cilat duan shërbimet e tij, si dhe i mundësuan debutimin me kombëtaren shqiptare në këto elimintatore.
You must be logged in to post a comment Login
als_Latn als_Latn als_Latn eng_Latn